কালীপুজোর মণ্ডপে উচ্চস্বরে বক্স বাজাতে অস্বীকার, খুন যুবক

সুকদেব দে, সোনারপুর: কালীপুজোর মণ্ডপে (Kali Puja pavilion) রাতে উচ্চ স্বরে বক্স (Loud box) বাজাতে অস্বীকার করায় এক যুবককে ছুরি দিয়ে খুন। খুনের অভিযোগ প্রতিবেশীদের বিরুদ্ধে। মৃতের নাম সনাতন নস্কর। সোনারপুর থানার (Sonarpur Thana) কুস্তিয়া এলাকার (Kustia Area) ঘটনা। ঘটনায় আটক ২। তদন্তে সোনারপুর থানার পুলিশ।

সোনারপুর থানার কুস্তিয়া এলাকায় একটি কালীপুজোতে ব্যক্তিগত বক্স বাজাছিলের সনাতন নস্কর। প্রতিবেশীর এক ব্যাক্তি হার্টের রুগী হওয়ার কারণে , তাদের অনুরোধে রাতে সাউন্ড সিস্টেম খুলে নিয়ে বাড়ি চলে যায়। সেই সময় অন্য প্রতিবেশী পিন্টু সাহা ও তার স্ত্রী সনাতনের বাড়ি গিয়ে পুজো মণ্ডপে বক্স বাজাতে চাপ দেয়। এই ঘটনাকে কেন্দ্র করে সানাতনের পরিবারের সঙ্গে পিন্টু তার স্ত্রী বচসা করে। সনাতনের মা ও তার ভাইকে প্রথম মারধর করে বলে অভিযোগ। পরে এই ঘটনার প্রতিবাদ জানাতে গেলে সনাতনকে ছুরি দিয়ে শরীরের একাধিক জায়গায় আঘাত করে পিন্টু বলে অভিযোগ। গুরুতর জখম অবস্থায় তাকে উদ্ধার করে স্থানীয় হাসপাতালে নিয়ে গেলে চিকিৎসকরা মৃত বলে ঘোষণা করেন।

আরও পড়ুন- হাতির হানায় এক শিশুকন্যা সহ তিনজনের মৃত্যু আলিপুরদুয়ারে

ঘটনার পর পিন্টু ও তার স্ত্রী ঘটনাস্থল ছেড়ে পালানোর চেষ্টা করলে স্থানীয়রা তাদেরকে সোনারপুর থানা পুলিশের হাতে তুলে দেয়। এই ঘটনার সঙ্গে পিন্টুর আরও দুই আত্মীয় জড়িত আছে বলে স্থানীয়দের অভিযোগ। গভীর রাতে সোনারপুর থানার পুলিশ গিয়ে ঘটনাস্থল পরিদর্শন করেন। ঘটনাস্থল থেকে নমুনা সংগ্রহ করেছে পুলিশ। দুজনকে আটক করে এই ঘটনার সঙ্গে আরও যারা যুক্ত রয়েছে তাদের খোঁজে তল্লাশি চালাচ্ছে পুলিশ।

দেখুন আরও খবর-